முறிந்துபோன காதல்! - காதல் கவிதை

லேசான தூறிக்கொண்டிருந்த 
 வானிலையில் குடையுடன் 
 வந்திருந்தாய் 
 வழக்கத்திற்கு மாறாக 
 நீயே பேச தொடங்கினாய் 
 ஏதேதோ காரணங்கள் சொன்னாய் 
 இடைவிடாமல் பேசினாய் 
 உன்னை நியாயப்படுத்தினாய் 
  அவ்வப்பொழுது உரக்கவும் பேசினாய் 
 மழை கொட்ட தொடங்கியதால் 
  குடைக்குள் வரச் சொன்னாய் 
 கைகள்பற்றி கண்ணீர் சிந்தினாய் 
 மன்னிக்கவேண்டினாய் 
 வேறு வழியில்லைஎன்றாய் 
 கொஞ்ச நேரம் மௌனமாயிருந்தாய் 
 நீண்ட யோசனைக்குப்பின் இது இங்கே 
 முடியவேண்டுமென்றாய் 
 இனிமேல் நமக்குள் எதுவும் இல்லையென்றாய் 
 கடைசிவரை பதில் எதுவும் எதிர்பாராமல் விடைபெற்றுக்கொண்டாய் 
  ஒரு புள்ளியென மறைந்துபோனாய் 
 நான் அழத்தொடங்கியிருந்தேன் 
 முற்றிலுமாய் நின்றுபோயிருந்தது 
 மழை!